alibayram/wikipedia-40-langs huggingface dataset:
Biseksualitet

Biseksualitet betyder seksuel og/eller romantisk tiltrækning eller adfærd rettet mod to eller flere køn. Nogle fascineres af forskellige ting ved kønnene, andre fokuserer ikke på kønnet, men på andre aspekter af dem, de tiltrækkes af.

Biseksuelle er multiseksuelle.

Almindelige misforståelser 
Ordet kommer af lat. bi-, "to", og sexualis, "kønslig", og benyttes med tre betydninger i vestlig litteratur:
 En biologisk/zoologisk definition – synonymt med hermafroditisme, altså besiddende både mandlige og kvindelige kønsorganer.
 Et mere diffust synonym for androgyni, altså en kombination af maskuline og feminine karaktertræk.
 Seksuel tiltrækning (begærsretning) mod både individer med mandlige respektivt kvindelige kropstegn. Det er i denne betydning begrebet benyttes her.
En almindelig misforståelse er, at biseksuelle kun er tiltrukket af mænd og kvinder. Men biseksuelle kan være tiltrukket af ikke-binære genderqueer. En biseksuel kan derfor være tiltrukket af fx kun mænd og genderqueer, eller mænd, kvinder og genderqueer. Er man tiltrukket af alle køn, er man panseksuel. Alle panseksuelle er samtidig biseksuelle, men ikke alle biseksuelle er panseksuelle.

Livsstil 

Biseksuelle kan leve på forskellige måder; f.eks. i livslangt monogami, seriel monogami, polyamori, åbne forhold eller cølibat, lige akkurat som mennesker med andre seksualiteter. I Danmark lever biseksuelle oftere alene med deres børn, end andre LGBT-personer.

Biseksuelle, der er i forhold med personer af det modsatte køn, bliver ofte antaget for at været heteroseksuelle, og biseksualitet er derfor mindre synligt end både heteroseksualitet og homoseksualitet.

Se også 
 Bifobi
 Kinsey-skalaen

Kilder 

Seksuel orientering
LGBT
Biskuit

Biskuit stammer fra fransk biscuit, som igen stammer fra latin bis coctus, "bagt to gange".
Ordet og kan have flere betydninger:
 Beskøjt — hårdtbagt skibsbrød, minder om tvebakker eller kiks 
 Porcelæn — der er hårdt brændt uden keramisk glasur.
Bitmap

En bitmap er et engelsk IT-udtryk, der betyder et kort over punkter.

Inden for billedbehandling er det en metode at lagre digitale billeder på. Billedet deles op i et fintmasket mosaik af rækker og kolonner (også kaldet et rasterbillede). Hvert element i en given række og given kolonne, kaldet et punkt (eng.: pixel), har sin egen farve.

Der findes mange måder at lagre bitmapbilleder på. Af filformater kan blandt andre BMP, PNG, GIF, JPEG og TIF nævnes. BMP er et af de ældste og simpleste formater, som har pladskrav der stiger proportionelt med billedets dimensioner (bredde, højde og farvedybde). Andre formater har forskellige måder at komprimere mængden af oplysninger og giver således mulighed for at reducere billedets fil-størrelse.

Eksterne henvisninger

Konvertering fra rastergrafik til vektorgrafik 
 AutoTrace – converts bitmap to vector graphics
 potrace
 Delineate – raster to SVG converter

Grafiske filformater
Computergrafik
Bivogn

Bivogn, ordet anvendes i flere sammenhænge:

Bivogn (diligence) – før jernbanernes tid, da persontransport blev foretaget med hestetrukne diligencer, betegnede en bivogn en ekstra diligence (med eget forspand) som afsendtes i tilfælde af at der var flere passagerer end hvad den ordinære diligence kunne rumme.

Bivogn (sporvogn) – ved sporvognsdrift er bivognen en vogn uden egen drivkraft, koblet efter motorvognen.

Bivognen (rolle) – Bivognen, rolle spillet af Aage Bendixen i vagabondfilmene Fyrtaarnet og Bivognen fra 1920erne og 1930erne.
Bivuak

En bivuak er en primitiv beskyttelse mod vejrliget ved overnatning under åben himmel. Den kan være konstrueret af materialer fundet på stedet, f.eks. en nødtørftig ramme af to pæle og en overligger, hvorover der er anbragt løvrige grene, så en let regn ikke vil trænge igennem. Det bedste resultat i den tempererede zoner opnås med grangrene i flere lag. I de tropiske zoner kan andre materialer bruges, såsom palmeblade, store dækblade eller flækkede, brede bambusstokke.

Bivuakken kan også laves af medbragte materialer, f.eks. en presenning, et teltunderlag, regnslag eller et oversejl fra et telt.

En bivuak benyttes mest af naturvandrere, spejdere og soldater. For holde varmen kan et bål af typen nying med fordel anvendes. I visse skovområder er der indrettet primitive overnatningspladser, hvor der kan overnattes uden forudgående aftale. På flere af disse er der rejst ly, så teltslagning eller bivuakbygning er unødvendig.

Eksterne henvisninger 
 Spejdernet om bivuak

Se også 

Ly
Bygninger, konstruktioner og anlæg efter type
Friluftsliv
Bjarne Liller

Bjarne Bent Rønne Pedersen (25. september 1935 på Vesterbro, København – 6. september 1993, Bjarne Liller eller bare "Liller") var en dansk musiker, jazz- og visesanger.

Liller skulle have været typograf, men den plan blev forsinket af en øjenskade. Liller blev i stedet arbejdsdreng og arbejdsmand, og han kom aldrig i gang som typograf, for han kunne leve af jazzen. Bjarne Liller spillede banjo og sang i Papa Bues Viking Jazzband 1956–1970 og 1976-1979. I løbet af 1979 gik Bjarne Liller solo og havde flere kommercielle succeser som "Billet mrk." ("Ensom dame 40 år"), "Sol & Sommer" og "Sidder på et værtshus" med John Mogensen . I 1979 medvirkede Liller i Dansk Melodi Grand Prix med Grethe Ingmann med nummeret "Alt er skønt". Ved første afstemning kom de på en delt førsteplads med "Disco Tango" af Tommy Seebach. Da der kun kunne være én vinder, måtte en ny afstemning til, og her vandt "Disco Tango".
Liller har været bakket op af mange forskellige musikere: Wili Jønsson, Hans Verner Ottesen, Thomas Grue, Finn Ziegler og harmoniorkestret Nesa. Han turnerede i lange perioder med danseorkestret Woodoo.

"Liller" medvirkede også i en række spillefilm som Thorvald og Linda (1982), Den store badedag (1991) og De frigjorte (1993).

Han er begravet på Grøndalslund Kirkegård i Rødovre.

Diskografi 
 Liller, 1979 (med Ricardos Jazzmen)
 Hej Igen, 1980
 Her Står Jeg, 1981
 Glimt af Mennesker, 1982
 Liller Juleaften, 1983
 Bjarne Liller,1990,uden titel,Harlekin musik.

Filmografi

Noter

Eksterne henvisninger 
 

Jazzmusikere fra Danmark
Sangere fra Danmark
Deltagere ved Dansk Melodi Grand Prix 1979
Personer fra København
Skuespillere fra Danmark
Bladkugle

En bladkugle er i jægersproget en kugle, der rammer hjerte/lunge-området. Den perfekte bladkugle er en kugle gennem hjertet.

Kilder/henvisninger 

Jagtterminologi
Blomme

Blomme har flere betydninger.

 Blommetræ
 Blomme (frugt) – blommetræets frugt
 Æggeblomme.

Se også
 Harens hale.
 Undersiden af det yderste fingerled.
 Digterisk ord for blomst.
Blomsterpikkere

Blomsterpikkere (Dicaeidae) er en Tribus af små, ofte farverige spurvefugle, som lever i Sydasien og Oceanien. Der er ca. 50 arter af blomsterpikkere fordelt i to slægter. De lever af insekter og bær.

Klassifikation 
Tribus: Dicaeini
 Slægt: Prionochilus
 Slægt: Dicaeum

Kilder/henvisninger 
 Systema naturae 2000 (classification) – Taxon: Tribe Dicaeini

Spurvefugle
Blondine

En blondine  er en kvinde med blondt (lyst) hår. Om håret er naturligt blondt eller farvet er i den forbindelse underordnet.

I den almindelige folkebevidsthed optræder blondiner i tre sammenhænge:
 Sexede – Gentlemen foretrækker blondiner hed det i en film, og pornobranchen synes tilbøjelig til at være af samme opfattelse.
 Vittigheder – vittigheder med sexlystne men dumme blondiner udgør en hel kategori på linje med svigermorvitser og kannibalvitser og har lige så lidt med virkeligheden at gøre som disse.
 Svenske – svenske piger tænkes gerne som blondiner men i praksis er andelen af blonde piger næppe stort større i Sverige end i for eksempel Danmark eller Norge.

Ægte blondiner har ofte blå/lyse øjne hvilket skyldes en biologisk årsag.

Se også 
 Stereotyper

Hår
Stereotyp
Blue Mountains

Blue Mountains i den australske delstat New South Wales, omtrent 100 km vest for Sydney, er en sandstens-bjergkæde hvis højeste punkt er omkring 1.200 meter over havoverfladen og udgør en del af Great Dividing Range, som i tusindvis af kilometer løber stort set parallelt med den østlige- og sydøstlige australske kyst. Bjergkædens er formet som et plateau med dybe, forrevne kløfter på op til tusinde meter. Blue Mountains dækker et område på 1.436 km².

Blue Mountains er også navnet på en by/kommune beliggende i bjergkæden.

Bjergkæder i Oceanien
Byer i New South Wales
Bløddyr

Bløddyr (Mollusca) er en række af hvirvelløse dyr; dvs. dyr uden rygrad. Bløddyr er karakteriseret af en elastisk kappehule, der aktivt udskifter vandet i kappen hos primitive bløddyr, og hos de andre bløddyr i gællerne. Landsnegle (Stylommatophora) har videreudviklet deres gæller til lunger, hvor kappehulen ventilerer disse. Muslinger anvender kappehulen til at filtrere det omgivende vand for føde. De fleste anvender sifoner (rør) til ind- og udpumpning. En østers kan fx pumpe en liter vand i timen. Blæksprutter anvender kappehulen til jetfremdrift og kan ved at dreje tragten manøvrere.

Nogle bløddyr er omgivet af en skal eller et hus af kalk, som muslinger, de fleste snegle, nautiler og uddøde blæksprutter. Bløddyr kan også have en raspetunge (radula) til at sønderdele fødeemnet. Bløddyr anvender deres fod på forskellige måder. Snegle bevæger sig oftest på deres fod, der suger sig til underlaget. Vingesnegle svømmer med deres omdannede fod, fastsiddende muslingers fod er rudimentær, mens andre muslinger graver med foden. Søtænder graver ligeledes med foden. Blæksprutter er de mest avancerede bløddyr; de har en stor hjerne, veludviklede øjne og arme med sugekopper. 

Størstedelen af bløddyr er marine, men der er mange limniske muslinger og snegle – kun snegle er terrestriske.

Klassifikation 
Række: Mollusca
 Klasse: Aplacophora (Ormebløddyr)
 Klasse: Polyplacophora (Skallus)
 Klasse: Monoplacophora (Urbløddyr) Fundet levende i 1952 af Galathea 2.
 Klasse: Gastropoda (Snegle)
 Klasse: Cephalopoda (Blæksprutter)
 Klasse: Bivalvia (Muslinger)
 Klasse: Scaphopoda (Søtænder)

Kilder 
 Systema naturae 2000 (classification) – Taxon: Phylum Mollusca

 
Palæozoikum
Blåbjerg Klitplantage

Blåbjerg Klitplantage er en statsskov beliggende langs Danmarks vestkyst i området mellem Henne Strand og Nymindegab. Plantagen er opkaldt efter Danmarks højeste klit, Blåbjerg Klit, der er 64 meter høj.

Plantagen har et areal på ca. 4.600 hektar, og beplantningen blev påbegyndt i 1878 efter vedtagelsen af en lov om dæmpning af sandflugt. Ud over skov indbefatter plantagen også en hede, Lyngbo Hede, umiddelbart nord for Henne Strand, samt arealerne langs Gammelgab. Gammelgab er det gamle udløb til Vesterhavet fra Ringkøbing Fjord. Udløbet bevægede sig i tidens løb længere og længere mod syd og nåede til sidst ned til Houstrup Strand. I 1845 etableredes imidlertid et nyt udløb ved Nymindegab, der i 1931 blev afløst af det nuværende udløb ved Hvide Sande. Gammelgab fremstår i dag som en række søer omgivet af rørskov med et rigt fugle- og dyreliv, bl.a. ses tit hugorm og mange fugle. I Blåbjerg Klitplantage lever desuden en stor bestand af kronvildt.

Der er flere afmærkede stier gennem Blåbjerg Klitplantage, og Skov og Naturstyrelsen (nu Naturstyrelsen) har udgivet en vandretursfolder om området.

Ved Blåbjerg Klitplantage  findes tilsandede egetræer, og kaldes den tilsandede egeskov.
Går man op ad Blåbjerg Klit, Danmarks højeste klit på 64 meter, er man omgivet af toppen af egetræer. 

Ved Blåbjerg Klitplantage lå under 2.verdenskrig Hjortehuset.

Se også
Natura 2000-område nr. 83 Blåbjerg Egekrat, Lyngbos Hede og Hennegårds Klitter

Eksterne henvisninger 
Naturstyrelsens folder

Skove i Varde Kommune
Blåhval

Blåhvalen (latin: Balaenoptera musculus) er det største nulevende dyr og det tungeste dyr, der nogensinde har levet. Blåhvaler kan blive 33 meter lange og veje op til 160 ton. Blåhvalen har en strømlinet krop og er mørk gråblå i farven (genskinnet fra havet gør den mere blå, end den egentlig er), men kan have områder med enten mørkere eller lysere pigmentering. Af og til kan blåhvalen også få et gulligt skær i farven, hvilket gav den navnet sulfurbug blandt hvalfangere. Dette skyldes kiselalger, som vokser på kroppen. Den kendes fra sin nære slægtning finhvalen ved at være større og vise halen når den dykker. Finhvaler viser sjældent halen når de dykker og har i modsætning til blåhvaler en hvid underkæbe på venstre side.

Som hos andre bardehvaler er hovedet hos blåhval stort, men ikke ligeså dominerende som hos rethvalerne. På undersiden af hovedet og nedover mod brystregionen har den mellem 55 og 88 strubefurer. I munden har den 540-790 sorte barder, som bliver op til 1 meter lange og hænger ned fra overkæben. Barderne er bagoverbøjede og stopper omkring 50 cm længere tilbage i munden end udgangspunktet. Langt bag på ryggen sidder en, i forhold til kropsstørrelsen, ubetydelig rygfinne, ca. 30-40 cm høj. Rygfinnen bliver oftest kun synlig et kort øjeblik, når hvalen ruller fremover for at dykke.

Hunnerne bliver gennemsnitligt noget større end hannerne. Sædvanligvis bliver blåhvalen ca. 25-26.5 meter lang og vejer i gennemsnit omkring 95-110 ton. Heraf udgør spæklaget omkring 27 procent.
Blåhvalen har en tophastighed på omkring 55 km/t. Blåhvalens lungekapacitet er på 5.000 liter og når den ånder ud efter et dyk, bliver blåsten op til 9 meter høj.
En blåhvalunge er omkring 7 meter lang ved fødslen og tager cirka 90 kg på om dagen i løbet af de første 7 måneder.

Blåhvaler lever næsten udelukkende af lyskrebs, som de filterer ud af vandet med deres barder.

Blåhvaler findes i alle jordens oceaner. Det skønnes, at der i dag findes mellem 10.000 og 25.000 blåhvaler i verden, hvilket er langt under hvad der var før den kommercielle hvalfangst startede i begyndelsen af 1900-tallet. Det vurderes, at 220.000 blåhvaler levede omkring Antarktis i slutning af 1800-tallet. Blåhvaler blev fredet fra hvalfangst af Den internationale hvalfangstkommission i 1966.

Blåhvaler kommunikerer ligesom andre bardehvaler med kraftige undervandslyde. Blåhvalernes lyde er pulser på op til 40 sekunders længde og ligger i frekvensområdet 10 Hz - 150 Hz, på kanten af og dybere end lyde mennesker kan opfatte. I det åbne ocean kan lydene høres mange hundrede km væk, i nogle tilfælde endnu længere.

Blåhvaler ses meget sjældent i danske farvande. I det 20. århundrede strandede blåhvaler 2 gange i Danmark: 1931 ved Årøsund og 1936 ved Skagen.

Det eneste udstoppede eksemplar findes på Göteborgs naturhistoriska museum, og kaldes Malms hval. Den blev udstoppet i 1865-66.

Kilder

Eksterne henvisninger 
 www.hvaler.dk
 :wikispecies:Balaenoptera musculus
 Systema naturae 2000 (classification) – Taxon: Balaenoptera musculus

Finhvaler
Boccia

Boccia er et kuglespil, der er i familie med boules og pétanque. Sporten spilles ofte i handicap-regi, og i Danmark organiseres en stor del af sporten af Dansk Handicap Idræts-Forbund.

I Boccia er målet at kaste sine kugler så tæt på en målkugle som muligt. Efter hver runde tildeles der point til den spiller, der har sine kugler tættest på målkuglen. Kugler er hhv. røde og blå, mens målkuglen er hvid.
Bodybuilding

Bodybuilding er en gymnastikform, hvor man via vægttræning efterstræber en harmonisk udvikling af den menneskelige muskulatur, oprindeligt inspireret af græsk skulpturkunst.

Ligesom andre sportsgrene, er bodybuilding ofte blevet sat sammen med et misbrug af medicin, f.eks. anabole steroider.

Galleri

Litteratur 
 Jørgen Albrechtsen: Bodybuilding for mænd og kvinder (Chr. Steinbech, 1981)
 Anniqa Forss & Sven-Ole Thorsen: Kom i form – NU!! (Træningsbrochure fra Sporting Health Club, ca. 1982)
 Arnold Schwarzenegger: Bodybuilding for mænd (Bogan, 1983)
 Henrik Falkenberg & Jørn Grønvold: Idræt – muskelstyrke, kondition, doping og idrætsskader (Nucleus, 1985)
 Thomas Hauge: Træn selv bodybuilding for alle (Forlaget Staunsager, 1987)
 Michael Thorsen: Bodybuilding (Gladsaxe Gymnasium, 1987)
 Sven-Ole Thorsen: Stærk mand i Hollywood (Aschehoug, 2007)

Eksterne henvisninger 

 Sandow Museum
 Bodybuilding.dk
Litteraturfrämjandets store pris

Litteraturfrämjandets store pris var en svensk litteraturpris, der blev uddelt (næsten) årligt fra 1953 til 1991, med en prissum, som oprindelig var på 25.000 svenske kroner.

Prismodtagere 
1953 Ivar Lo-Johansson
1954 Erik Lindegren
1955 Harry Martinson
1956 Eyvind Johnson
1957 Gunnar Ekelöf
1958 Per-Erik Rundquist
1959 Tage Aurell
1960 Hjalmar Gullberg
1961 Artur Lundkvist
1962 Johannes Edfelt
1963 Karl Vennberg
1964 Alf Henrikson
1965 Tora Dahl
1966 Lars Ahlin
1967 Jan Fridegård
1968 Sivar Arnér og Sara Lidman 
1969 Werner Aspenström
1970 Birgitta Trotzig
1971 Birger Norman
1972 Lars Gyllensten
1973 Sven Lindqvist
1974 Lennart Hellsing
1975 Sven Fagerberg
1976 Sandro Key-Åberg
1977 Tove Jansson
1978 Östen Sjöstrand
1979 Sven Rosendahl
1980 Britt G. Hallqvist
1981 Willy Kyrklund
1982 Tomas Tranströmer
1983 Elsa Grave
1984 Hans O. Granlid
1985 Karl Rune Nordkvist
1986 Per Anders Fogelström
1987 Ulla Isaksson
1988 P.O. Enquist
1989 Kerstin Ekman 
1990 Lars Norén
1991 Barbro Lindgren 

Litteraturpriser fra Sverige
Litteratur fra Sverige
Bolero

Bolero har flere betydninger:
 Bolero (dans) - En spansk dans
 Bolero (beklædning) - En kort damejakke
 Bolero (musik) - Et stykke musik, komponeret Maurice Ravel
 Bolero (radioprogram) - Et radioprogram på Danmarks Radio P2
 Bolero (genre) - musikgenre
Bolsjevik

En bolsjevik (; og ud af ordet "bolshinstvo", "flertal") er et andet ord/betegnelse for en moskvatro kommunist. Ordet stammer fra det Al-Russiske Socialdemokratiske Arbejderpartis 2. kongres i 1903, hvor Lenins tilhængere fik flertal ved nøgleafstemninger vedrørende indførelse af en stram, elitær partiorganisering. Mindretallet, ledet af Julius Martov, kaldtes fra da af for mensjevikkerne. Det russiske kommunistparti var derfor også senere kendt som bolsjevikpartiet eller bolsjevikkerne.

Den vigtigste forskel på bolsjevisme og andre former for "marxisme" og "kommunisme" er, at bolsjevismen var baseret på ideen om et elitært styret revolutionært parti og en stram partiorganisation, hvis beslutninger bygger på princippet om demokratisk centralisme. Det bør tilføjes, at man i Marx egen tid ikke kendte til politiske "partier" i den betydning, vi i dag anvender dette begreb. Når Karl Marx (1818-1883) anvendte begrebet 'parti' var det derfor i betydningen "vores bevægelse" altså "arbejderbevægelsen" og ikke i betydningen politisk partiorganisation (og slet ikke i betydning af elitær organisation). På dette punkt var bolsjevismen derfor en afgørende nyskabelse inden for "marxismen".

Efter Lenins død opstod der en splittelse i bolsjevismen mellem en blandet gruppe: venstrekommunister eller venstreoppositionen, hvis væsentligste ledende skikkelse var Lev Trotskij. Han og hans fæller var i opposition til et triumvirat bestående af Josef Stalin, samt Lev Kamenev og Grigorij Zinovjev (som Stalin senere udmanøvrerede og lod henrette). Venstreoppositionen kaldte sig "bolsjevik-leninister" i et forsøg på at fremhæve sig selv som værende mere i overensstemmelse med Lenin og det russiske kommunistpartis ide, end Stalin og hans fæller påståedes at være det.

Eksterne links 
 Stalinisme og bolsjevisme af Lev Trotskij

Kilder og anbefalet læsning 
 Carr, Edward Hallett (E.H.): The Bolshevik Revolution (3 volumes),London 1950-53.
 Deutscher, Isaac: The Prophet Armed: Trotsky, 1879-1921, London 1954.
 Deutscher, Isaac: The Prophet Unarmed: Trotsky, 1921-1929, London 1959
 Deutscher, Isaac: The Prophet Outcast: Trotsky, 1929-1940, London 1963
 Service, Robert: Lenin: A Biography, London 2000.
 Service, Robert: Stalin: A biography, London 2004.
 Service, Robert: Trotsky: A biography, London 2009.
 Service, Robert: The Bolshevik Party in Revolution 1917-23, London 1979.
 Service, Robert: The Russian Revolution, 1900-27 (Studies in European History(, London 1999.

Kommunisme
Marxisme-leninisme
Boogie-woogie

Boogie-woogie er en amerikansk dans til jazzmusik. Der er også en jazzklaverstil, hvor der spilles solopiano med walking bas i venstrehånden og improvisationer i højrehånden. Bassen holder takten fast, men venstrehåndens improvisationer er med mange synkoper. Dyrkes oftest af bluespianister afvekslende med deres bluessange.

Sanglege
Danse
Bookmaker

Bookmaker er en, der driver bookmakeri eller bookmaking.
Hos bookmakere er det muligt at vædde om penge på udfaldet af en lang række begivenheder, oftest sport og politik, men spil på hitlisteplaceringer og giftermål forekommer også.

En bookmaker tjener på, at udbyde odds med en procentuel margin i egen favør. Således vil en bookmakers tilbagebetalingsprocent normalt ligge på mellem 90-92% på et enkelt objekt. De sidste 8-10% er den margin som en bookmaker lever af.

Spil i Danmark 
Det danske spillemarked blev liberaliseret d. 1. januar 2012. Indtil da havde Danske Spil monopol på at drive bookmaker-forretning i Danmark, men efter liberaliseringen har en lang række udenlandske spiludbydere fået tilladelse via dansk spillelicens.

Det er ikke ulovligt at spille hos udenlandske spilleudbydere, så Danske Spil oplever i disse år en stigende konkurrence. Bl.a. tilbyder de udenlandske spilleudbydere langt bedre odds og bonusser, og det har givet en massiv konkurrence. Udenlandske bookmakere mærker også den stigende konkurrence fra de såkaldte spillebørser. Spillebørserne tilbyder spillere at spille imod hinanden, og spillebørsen tager således en lille kommission. Oddsene er væsentligt højere hos spillebørser end hos en traditionel bookmaker, og tilbagebetalingsprocenten nærmer sig de 100% på flere likvide markeder.

Væddemål
Gamblingvirksomheder
Bordel

Et bordel, en seksuel massageklinik eller et horehus er et sted, hvor der fast arbejder prostituerede. I nogle større byer ligger de i red-light districts. I langt de fleste bordeller i Danmark arbejder udelukkende kvindelige sexarbejdere. En bordelmutter er bestyrer af et bordel.

Et bordel har gerne indgang med en lille entré, der fungerer som ventelokale, så kunderne ikke møder hinanden, men efter udført ærinde forlader stedet ad en separat udgang. Hvis kunden ikke har bestilt en bestemt pige, kan pigerne komme ind i venteværelset, så kunden kan vælge. Mange bordeller har 'menukort' med prisen på de seksuelle ydelser og en fast pris på et kvarter - eller en halv, en hel eller flere timer. Mange prostituerede går sammen om lokaler og en telefonpige, der vedligeholder lokalerne.

Ulovligt i Danmark 
I Danmark er rufferi ulovligt ifølge straffelovens § 228 og 229, der omfatter bordeldrift og udlejning af lokaler i hotel eller gæstgiveri til sexsalg.

Berømte bordeller 

 Moonlite Bunny Ranch, Nevada
 Chicken Ranch, Texas

Bordeller i film 
 Brothel (2006)
 Man on the Moon (1999)
 Born into Brothels (2004)
 The Best Little Whorehouse in Texas (1982)
 Belle de Jour (1967)
 Crank 2 High Voltage (2009)
 The Cheyenne Social Club (1970)
 Soft Beds, Hard Battles (1974)

 Kilder 

 Eksterne henvisninger 

 Grethe Hartmann: Boliger og bordeller'' (Rosenkilde og Bagger, 1949)
 Inside a Brothel – interview med tre bordelejere på ABC Local Radio 
 Tekst af en tidligere sexarbejder om Nevadas lovgivning omkring bordeldrift 
 Rundvisning på et bordel i Nevada (video)

Se også 
 Big Sister
 Prostitution

Sexindustri
Sexologi
Prostitution
Bordun

Bordun eller borduntone er en uændret tone, som klinger med i – og understøtter – en melodis forløb.

Virkningen opnås f.eks. ved en bordunstreng (på strygeinstrumenter) eller en baspibe på en sækkepibe.

Bordun er også betegnelsen på en dyb orgelstemme, et gedacktregister.

Musikteori
Borealt klima

Borealt klima er en klimatype i den nordlige økoregion med et klima, der muliggør nåleskovsvegetation.

 Den gennemsnitlige temperatur for juli er højere end 10 °C
 Vækstsæsonen er kortere end 100 dage.

Klima
Borneo

Borneo er verdens tredjestørste ø efter Grønland og Ny Guinea. Borneo omfatter et areal på 736.000 km² og er delt mellem Malaysia, Brunei og Indonesien.

Størstedelen af øen er indonesisk (på indonesisk kaldes øen Kalimantan), og den omfatter de fire provinser Øst-Kalimantan, Syd-Kalimantan, Vest-Kalimantan og Central-Kalimantan. På øens nordside findes de to malaysiske delstater Sabah og Sarawak samt øen Labuan. Midt på nordkysten ligger det lille, selvstændige sultanat Brunei.

Borneo er omgivet af Det Sydkinesiske Hav mod nord og nordvest, Suluhavet mod nordøst, Celebeshavet og Makassarstrædet mod øst, Javahavet mod syd og Karimatastrædet mod sydvest.

Vest for Borneo ligger Malakkahalvøen og Sumatra, mod syd ligger Java og Bali, mod øst Sulawesi (Celebes) og Molukkerne, og mod nordøst ligger Filippinerne.

Borneo har et tropisk klima med en frodig vegetation og med nogle af verdens største regnskovsområder. Dyrelivet er mangfoldigt og varieret med bl.a. elefanter, sumatra-næsehorn, leoparder, orangutang, næseaber og pytonslanger.

Gennem perioden fra 1962 til 1966 var Borneo åsted for territoriale kampe mellem Malaysia og Indonesien.

Befolkning 
Den samlede befolkningen på Borneo blev i 2005 anslået til ca. 18,4 millioner:

Brunei, ca. 0,4 mill. indb.

Malaysia
 Sabah, ca. 3,1 mill. indb.
 Sarawak, ca. 2,3 mill. indb.
 Labuan, 87.000 indb.

Indonesien
 Central-Kalimantan, ca. 2,1 mill. indb.
 Syd-Kalimantan, ca. 3,2 mill. indb.
 Vest-Kalimantan, ca. 4,5 mill. indb.
 Øst-Kalimantan, ca. 2,8 mill. indb.

De største byer er:

Malaysisk del af Borneo
 Kuching, 571.000 indb.
 Kota Kinabalu, 547.000 indb.
 Sandakan, 392.000 indb.
 Tawau, 306.000 indb.
 Miri, 228.000 indb.
 Sibu, 198.000 indb.
 Bintulu, 152.000 indb.
 Lahad Datu, 106.000 indb.

Indonesisk del af Borneo
 Banjarmasin, 573.000 indb.
 Pontianak, 455.000 indb.
 Balikpapan, 434.000 indb.
 Samarinda, 355.000 indb.
 Loa Janan, 213.000 indb.
 Palangka Raya, 180.000 indb.
 Martapura, 131.000 indb.
 Bontang, 102.000 indb.
 Singkawang, 101.000 indb.

Øer i Malaysia
Øer i Indonesien
Brunei
Øer som er delt mellem tre lande
Bossanova

Bossanova (ofte skrevet Bossa nova) er en musikform, der er en blanding af brasiliansk folkemusik (samba) og jazz. For det meste anvendes nylonstrenget guitar, der anslås med fingrene i en synkoperet, tilbagelænet rytme og en afslappet vokal, men også piano kan siges at have en grundlæggende rolle i bossanova. En populær komponist af bossanova-sange er Antonio Carlos Jobim, der blandt andet skrev "Garota de Ipanema".

Bossanova har sit udspring i Rios musikermiljø i slutningen af 1950'erne. Den skabtes af Vinicius de Moraes, Antônio Carlos Jobim og João Gilberto.

Referencer  

Jazz
Verdensmusik
Musik fra Brasilien
Botin

Sobrino de Botín er ifølge Guinness Rekordbog verdens ældste eksisterende restaurant og ligger på Cuchilleros 17 i Madrid, og er fra 1725.

Historien siger, at en ung Francisco Goya arbejdede der, mens han ventede på at komme ind på Real Academia de Bellas Artes de San Fernando.

Eksterne henvisninger 

 Officiel hjemmeside 

Restauranter i Spanien
Madrid
Bougainville

Bougainville er en ø tilhørende Papua Ny Guinea, beliggende i Bismarck-arkipelaget, opkaldt efter den franske opdagelsesrejsende Louis-Antoine de Bougainville.

Eksterne henvisninger 

Øer i Papua Ny Guinea
Bouillabaisse

Bouillabaisse er en fiskesuppe, der stammer fra Marseille i Provence. Den laves af fisk og skaldyr. Suppen er stærkt krydret og kan indeholde porrer, løg, tomater, hvidløg, persille, timian, fennikel, laurbærblade, appelsinskal og stjerneanis. Suppen serveres i en dyb tallerkenen med et stykke ristet brød i bunden. Fiskene og skaldyrene, som er kogt med i suppen alt efter kogetid, serveres til. Bouillabaisse spises med en slags mayonnaise, rouille, af olivenolie, rasp, hvidløg, chili, safran og stjerneanis.

Fotografier

Kilder

Eksterne henvisninger 

Supper
Fiskeretter
Mad fra Frankrig
Egnsretter
Bourgetsøen

Bourgetsøen (Lac du Bourget) er Frankrigs største indsø med bredder indenfor Frankrigs grænser. Søen er 44,5 km² stor og 145 meter dyb på det dybeste sted, hvilket gør søen til den dybeste franske sø. Bourgetsøen strækker sig i en nordlig-sydlig akse med en længde på 18 km og en bredde på mellem 1,6 og 3,5 km.

Søen er beliggende i den nordlige del af departementet Savoie ved østsiden af badebyen Aix-les-Bains.

Eksterne henvisninger 

Søer i Frankrig
Savoie
Auvergne-Rhône-Alpes
Bowler

Bowler har flere betydninger:
 Bowlerhat – en rundpuldet herrehat
 Kricket – en spiller (kasteren) kaldes Bowler.
 Bowling – et keglespil
Boykot

En boykot (efter kaptajn Charles Boycott (1832-1897, Irland) er et fravalg af handel med en bestemt person, virksomhed eller et helt land. Deltagerne i boykotten mener, at den pågældende person eller virksomhed opfører sig umoralsk eller uhæderligt.

Ordet boykot bruges også om at indstille et samarbejde eller ikke tillade adgang f.eks. i politik eller kommunikation.

Referencer 

Erhvervsliv
Handel
Brahma

Brahma er i hinduismen Universets skaber og visdommens gud. Sammen med Shiva og Vishnu udgør han en del af hinduismens Trimurti. Brahma er fader til Manu fra hvem menneskeheden nedstammer. Brahma har fire ansigter, men man kan kun se tre af dem på en gang. De fire ansigter viser de fire himmelretninger, som Brahma er hersker over. Brahma bliver også vist med fire arme. Hans guddommelige kræfter kaldes Brahman, der betyder "verdenssjælen".
 
Brahma er ifølge traditionen født ud af Vishnus navle.

Selvom bønner til Brahma indgår i mange hinduistiske ritualer, er der blot få templer viet til Brahma. Et af de største templer for Brahma ligger i Pushkar i Rajasthan.

Han er gift med Sarasvati, gudinden for kunst, musik og litteratur. Hun bliver ofte fremstillet med en bog i den ene hånd og et strengeinstrument i den anden. Brahma har i nogle traditioner en anden hustru, Gayatri, der repræsenterer opgående velsignelse og livgivende kraft.

Eksterne henvisninger 

Hinduisme
Guder
Brahman

Brahman er i hinduismen den uforanderlige, uendelige, immanente og transcendente virkelighed, som er den guddommelige skaber af al materie, energi, tid, rum, alt der er i universet. Det er den øverste, universelle ånd. Brahman omtales undertiden som den absolutte eller Guddommen, som er den guddommelige skaber af alle væsner.

Upanishaderne fortæller, at Brahman er den ultimative essens af materielle fænomener (herunder den oprindelige identitet af det menneskelige selv), der ikke kan ses eller høres, men hvis natur kan erkendes gennem doktrinen om selverkendelse (Atma jnana). Ifølge Advaita vedanta har et befriet menneske (jivanmukta) indset at Brahman er vedkommendes eget sande selv (se Atman).

Aum – Det højeste Brahman er uendelig, og det betingede Brahman er uendelig. De uendelige Provenuet fra uendelig. Hvis du trække det uendelige fra det uendelige, forbliver det uendelige alene.

Kilder/henvisninger 

Hinduisme
Brand (flertydig)

Brand har flere (etymologisk beslægtede) betydninger:

 Brand – ildebrand, utilsigtet begivenhed, hvor brændbart materiale fortæres af ild, modsat afbrænding, der er kontrolleret brand
 Brand (drama) – et drama af Henrik Ibsen (1866)
 Brand – den engelske betegnelse for et varemærke
 Branding – værdiorienteret markedsføring for et varemærke

 steder
 Brand (Vorarlberg) – et by i Østrig
 Brand (Bayern) – en by i Tyskland

 Andet
 Ildebrand (dokumentarfilm) – dansk dokumentarfilm fra 1916
Brandy (flertydig)

Brandy har flere betydninger:

 Brandy – en fransk brændevin.
 Brandy Norwood – amerikansk skuespillerinde og R&B sangerinde.
Brasília

Brasília er Brasiliens forbundshovedstad og sæde for lokalregeringen i Distrito Federal. Byen ligger i det brasilianske højland i Centro-Oeste-regionen på en meget jævn og tør højslette. Den blev indviet 21. april 1960 som Brasiliens nye føderale hovedstad. Anlæggelsen blev sat i gang af præsident Juscelino Kubitschek. Brasília er Brasiliens 3. folkerigeste by. Den er Latinamerikas rigeste by målt på BNP. pr. indbygger.

Brasília blev tegnet og anlagt af Lúcio Costa, Oscar Niemeyer og Roberto Burle Marx i 1956. Den brasilianske regering ønskede med byens anlæggelse at flytte hovedstaden fra Rio de Janeiro til et mere centralt beliggende sted i landet. Byen er inddelt i nummererede karréer og aktivitetsspecifikke sektorer, f.eks. en hotel-sektor, bank-sektor og ambassade-sektor. Bebyggelsen af området standsede ikke med indvielsen af byen, men fortsætter stadig efter den oprindelige plan, som skal overholdes nøjagtigt ifølge en lovvedtagelse. Loven sætter bl.a. rammer for bygningernes maksimale højde, gadernes bredde osv. Brasília er pga. sin enestående byplanlægning og modernistiske arkitektur optaget på UNESCO's Verdensarvsliste.

Brasiliens udøvende, lovgivende og dømmende magt residerer alle i Brasília. Byen er også hjemsted for 124 udenlandske ambassader. Brasílias Internationale Lufthavn er Brasiliens 3. travleste lufthavn. Den forbinder byen med alle andre brasilianske storbyer og adskillige internationale destinationer. Brasília er næstefter Luanda den største portugisisktalende hovedstad i verden. Den var sammen med flere andre brasilianske storbyer vært ved VM i fodbold i 2014 samt Sommer-OL i 2016. Brasília afviklede også den 9. udgave af Confederations Cup i 2013. 

I modsætning til andre brasilianske byer er Brasília ikke en kommune, men en administrativ enhed. Selvom Brasília bruges som synonym for hele det føderale distrikt Distrito Federal, udgøres Distrito Federal af 31 administrative regioner, hvoraf kun Plano Piloto-regionen omfatter den oprindelige, planlagte by Brasília. Det øvrige forbundsdistrikt udgør ifølge IBGE Brasílias storbyområde.

Referencer 

 
Føderale distrikter
Verdensarvsområder i Brasilien
Bratsch

En bratsch (kaldes ofte ved det italienske navn viola) er et strygeinstrument af violinfamilien. Bratschen er alten blandt strygeinstrumenterne. Bratschen er stemt med tonerne c – g – d1 – a1. Dette ligger 1 kvint under en violin og 1 oktav over en cello.

Navnets betydning 
Navnet kommer af viola da braccia (arm-viola) i modsætning til viola da gamba (knæ-viola) og violino (lille viola).

Beskrivelse 
Instrumentet er ca. fire til seks cm længere end en violin. Forskellen betyder, at violinister ofte har svært ved at gå over til bratsch, både fordi instrumentets størrelse gør, at der er længere mellem tonerne på gribebrættet, og hånden derfor skal have en større fleksibilitet, og fordi der kræves en anden teknik, især i forhold til buen.

Bratschen har en dybere, mere dæmpet og blødere klang end violin og cello. Det skyldes hovedsageligt de akustiske forhold mellem strengenes grundtone og resonansboksen (bratschens krop). Hvis en bratsch skulle have samme klang som en violin, skulle den være dobbelt så stor som violinen. Violinbyggere eksperimenterer  til stadighed med udformningen af bratscher, og bratschister har mange forskellige klangtyper at vælge imellem, når de skal vælge et instrument.

Mange bratschister begyndte som violinister. Lige mange mænd og kvinder spiller bratsch. Specielt udformede børnebratscher gør det muligt at begynde at spille som treårig.

Historie og repertoire 
Det er først i 1800-tallet at bratschen bliver accepteret som soloinstrument. Derfor er repertoriet for bratsch mere beskedent end violinrepertoiret. Det er især i mere moderne tid, der er skrevet musik for bratsch. En af de mest kendte og spillede bratschkoncerter er bratschkoncerten af Bela Bartok. Mange har opdaget bratschens flotte klang, som på nogle punkter overgår violinens. Bratschen er i dag blevet anerkendt som soloinstrument.

Carl Stamitz var virtuos på violin, bratsch og viola d'amore. Han har skrevet en bratschkoncert.

Mozart foretrak at spille bratsch og sad midt i orkesteret og dirigerede. I Mozarts musik er der ofte en lille figur i bratschen, der sætter noget nyt i gang. 

Paul Hindemiths hovedinstrument var bratsch (i øvrigt kunne han spille alle symfoniorkestrets instrumenter). Han har skrevet solostykker for bratsch (de er bestemt ikke for begyndere!)   

I et stort symfoniorkester sidder der omkring 10-12 bratscher, som plejer at sidde midt for. Desuden er der brug for en bratsch i både strygekvartet, strygetrio og klaverkvartet.

Eksterne henvisninger 

Strengeinstrumenter
Breve

Breve (af latin brevis, kort) kaldes den pavelige skrivelse, der i modsætning til bullen udstedes som et lukket brev på papir og i det hele i mindre højtidelig form, men dog indeholdende en offentlig erklæring.

Efter sin fremkomst henimod midten af 1400-tallet blev brevet snart den almindelige form for pavelige skrivelser, når det ikke drejede sig om særlig vigtige sager. Paven undertegnede ikke en breve og hængte ikke, som ved bullen, seglet af bly under, men lod blot sin fiskerring aftrykke i voks; seglet er 1842 endog blevet ombyttet med et ligefremt stempel. Pavens selvbetegnelse er i et breve så kort som muligt, afslutningen angiver ganske simpelt tid og sted, og da brever udstedes af paven uden højtidelig rådslagning med kardinalerne, opregnes der aldrig vidner. Efterhånden udstedte paven også brever i vigtigere sager, og nutildags opretholdes forskellen mellem breve og bulle ikke længere.

Kilder 
 

Romerskkatolske kirke
Salmonsens
Bridge (flertydig)

Bridge henviser til flere artikler:

 Bridge (kortspil) – et 4-personers kortspil.
 Netværk bridge – et stykke netudstyr.
 Bridge (musik) – en form for mellemspil eller overgang i et musikstykke.
Brigade

En brigade (BDE) er en hærafdeling (afledt af italiensk: briga, der betyder strid).

En brigade består normalt af tre til fem bataljoner og omfatter mellem 3.500 og 5.000 soldater. Brigaden betegnes ofte som en troppeenhed. Det er den mindste enhed, som indeholder elementer af forskellige våbenarter, kamptropper såsom infanteri og kampvogne, artilleri, ingeniørtropper, forsyningstropper osv., og det er den mindste enhed, som på egen hånd kan udføre operationer af flere dages varighed.

En brigade indgår ofte i en division. En brigade er ækvivalent med en romersk legion.

Chefen for en brigade er oberst eller brigadegeneral. Brigadegeneralen betegnes ofte som brigadér.

Danmark 
I Danmark har vi to brigader

1. Brigade har en brigadegeneral som chef, og står for uddannelse og ledelse af de enheder der skal udsendes til internationale operationer og de enheder som er i NATO's høje beredskab (NATO Response Force)
2. Brigade har en Brigadegeneral som chef, og står for uddannelse og ledelse af de enheder der er i almindelig hjemligt beredskab.

Under den kolde krig havde den danske hær fem brigader. To af brigaderne var på Sjælland til at imødegå Warszawapagtens landgang på østvendte kyster eller fra luftlandsætninger længere inde på Sjælland. De tre andre indgik i Jyske Division, der i tilfælde af tredje verdenskrig kunne hjælpe andre NATO-tropper i Nordtyskland.

Kilder 

Militære enheder
Brio

Brio har flere betydninger:

 BRIO – legetøjsproducent
 Italienske og franske musikudtryk – musikudtryk
Brisant

At sprængstoffer og ammunition er brisante betyder, at de er højeksplosive. Denne slags eksplosiver opfattes gerne som (høj)eksplosive i almindelighed, hvorfor betegnelsen dækker over eksplosiver, der detonerer med særlig høj slagkraft.

Indenfor ammunition dækker betegnelsen over bl.a. panserbrydende. Blandt mindre kalibre bruges betegnelsen om projektiler der indeholder sprængladninger – f.eks. 20 mm brisant, der virker ved sin sprængvirkning i anslaget mod målet, enten ved sprængstykkerne fra granatlegemet, trykvirkningen eller en kombination af disse to virkninger.

Brisante sprængstoffer detonerer med fra 4.000 til 8.500 m/s, hvilket f.eks. har betydning ved anvendelsen af sprængsnor, som bruges til samtidig antændelse af flere sprængladninger.

Militære udtryk
Britannien

Britannien har flere betydninger:

 Romersk Britannien – det historiske rige Britannien, som var under romersk herredømme i årene 44 e.Kr. til 410 e.Kr.
 Storbritannien (ø) – en ø som ligger i Atlanterhavet og udgør det største sammenhængende område i af Storbritannien.
 Storbritannien – kortform af det officielle navn "Det Forenede Kongerige Storbritannien og Nordirland", efter 1927.
 Kongeriget Storbritannien – fra 1707 til 1801
 Det Forenede Kongerige Storbritannien og Irland – fra 1801 til 1927.

Se også
 Britannia – oprindeligt det latinske navn på den romerske provins Britannien.

Bemærk:
 Bretagne – fransk halvø i det vestlige Frankrig som på engelsk hedder Brittany.
Bloksbjerg

Bloksbjerg eller Brocken er det højeste bjerg i Harzen, Tyskland, med en højde på 1.141 meter.

Ifølge Goethes Faust (1808) er Bloksbjerg hver Valborgsaften centrum for den årlige heksesabbat.

Bloksbjerg er efter murens fald blevet et velbesøgt turistmål, hvortil man kommer med Bloksbjergbanen (på tysk: Brockenbahn). Banen er en smalsporsbane, som benytter damplokomotiver.

Henvisninger 

Bjerge i Tyskland
Sachsen-Anhalt
Harzen
Bronkie

Bronkie betegner i anatomien de forgreninger, som tilsammen danner bronkietræet i lungerne. Startende med hovedbronkierne, der afslutter luftrøret (trachea) og begynder henholdsvis venstre og højre lunge.

Hver lungelap modtager en lapbronkie, dvs. en overlaps- og underlapsbronkie på begge sider, samt en mellemlapsbronkie til højre lunge. Disse deler sig i segmentbronkier til de 10 bronko pulmonale segmenter i hver lunge. Under den stadige forgrening bliver bronkierne mindre og mindre, indtil de når en diameter på ca. 1 mm, og går over i bronkiolerne, som til slut ender i lungeblærer (alveoler). Bronkierne er omgivet af bruskringe hvis formål er at holde luftvejene åbne.

Bronkiernes vægge er opbyggede af et skelet af uregelmæssigt brusk, inden for hvilken der er en ring af glat muskulatur; herunder findes slimhinden med slimproducerende kirtler i væggen, og inderst beklædes slimhinden af respiratins epitel med slimproducerende celler og cilier.

Se også 
 Bronkitis
 Åndedrætsorgan

Åndedrætssystemet
Bronkitis

Bronkitis (gr.:bronchia, luftrørets forgreninger, og lat.:itis, betændelse) er betændelse i bronkiernes slimhinde. Sygdommen kan inddeles i akut og kronisk bronkitis. Kronisk bronkitis indgår ofte i lidelsen Kronisk Obstruktiv Lungesygdom (KOL), der også kaldes rygerlunger.

Kronisk bronkitis 
Kronisk bronkitis er en kronisk betændelsestilstand i bronkierne, der karakteriseres ved en vedvarende øget slimproduktion i bronchierne, fordi slimhinderne i bronkierne er beskadigede. Symptomerne inkluderer daglig hoste og opspyt fra lungerne. Diagnosen stilles når patienten har haft kronisk hoste og opspyt i mindst tre måneder om året i mindst to på hinanden følgende år, når anden årsag til hoste er udelukket. Høj alder og særligt rygning er associeret med øget risiko for udviklingen af kronisk bronkitis. Flere studier indikerer, at der er en familiær ophobning, særligt hos kvinder, men hvorvidt det skyldes gener eller fælles miljøfaktorer, er endnu ikke helt afklaret.

Kronisk Bronkitis er ofte medvirkende årsag til sygdommen KOL, sammen med lungeemfysem.

Se også 
 Bronchiolitis
 Tracheitis
 Bronchiectasi

Eksterne henvisninger 
 Danmarks Lungeforenings hjemmeside

Luftvejssygdomme
Bronze

Bronze er en legering der normalt består af 90% kobber og 10% tin. Der tilsættes nogle gange også en anelse bly, da det får den smeltede masse til at flyde bedre ved støbning. Andre kobberlegeringer er gryde- og klokkemalm, gunmetal samt messing. Bronze har givet navn til en arkæologisk tid: Bronzealderen.

Bronze blev brugt til statuer i den antikke verden, til kirkeklokker fra middelalderen og til kanoner i renæssancen. Da bronze er umagnetisk, erstatter det jern på minestrygere. Bly-bronze bruges i "friktionsfri" lejer. Mange skibsskruer er af aluminiumbronze pga. korrosionsbestandigheden.

Nummer tre i de Olympiske Lege og ved andre mesterskaber får bronzemedaljer.

Danske 10- og 20-kronesmønter er fremstillet af det guldlignende aluminiumbronze (92 % kobber, 6 % aluminium og 2 % nikkel), mens 50-øresmønter er af tinbronze (97 % kobber, 2,5 % zink og 0,5 % tin).

Referencer

Eksterne henvisninger

Se også 
 messing
 metallurgi

Kobberlegeringer
Legeringer
Brorfelde

Brorfelde er en lille landsby i Kvanløse Sogn i Nordvestsjælland beliggende i kuperet terræn nær Brorfelde Skov. Nær landsbyen findes det nu fredede Brorfelde-observatoriet. Brorfelde og observatoriet indgår i DR1 julekalenderen Julestjerner, først sendt 2012 og genudsendt i 2019.

Fra byen er der omtrent 5 kilometer til Ugerløse, 6 kilometer til Gammel Tølløse og ca. 11 kilometer til Holbæk. Landsbyen ligger i Holbæk Kommune, som hører til Region Sjælland.

Kilder

Eksterne henvisninger 
Brorfelde Observatorium

Lokaliteter i Holbæk Kommune
Brugge

Brugge (nederlandsk udtale [ˈbrʏɣ̟ə], , engelsk og ) er hovedbyen i Vestflandern i Belgien tæt ved grænsen til Holland. Brugge har  indbyggere. Kommunen har et stykke af Belgiens  kyststrækning ud til Nordsøen (se kort i infoboksen).

Byens historie strækker sig til romersk tid. Navnet Brugge begynder at optræde i dokumenter og på mønter i 800-tallet. I højmiddelalderen blev byen et centrum for klædehandel med England som hovedleverandør af uld. I 1200-tallet var Brugge en del af Hansaen og er sammen med Novgorod, Bergen og London de fire vigtigste handelsbyer i Europa. Den middelalderlige velstand resulterede i et omfattende byggeri i sten, der i vid udstrækning er bevaret. 

Senere sandede Brugges adgang til havet til, og byen stagnerede.

Seværdigheder 
 Den historiske midtby med  Grote Markt i Brugge, der blev indskrevet på UNESCOs Verdensarvsliste i 2000.
 Europakollegiet

Galleri

Referencer

Ekstern henvisning 

 Brugge – Officiel hjemmeside

 

 
Verdensarvsområder i Belgien
Hanse
Lokaliteter ved Flandern Rundt
Brun sæbe

Brun sæbe er fremstillet af "bløde" fedtstoffer som f.eks. sojaolie. Brun sæbe indeholder ca. 40% fedtsyre og er basisk med en typisk pH på 13-14. Dette skyldes, at brun sæbe indeholder stoffet kaliumhydroxid.

Svarende til, at man på f.eks. norsk og nederlandsk taler om grøn sæbe, var det også grøn sæbe i Danmark; det blev senere til brun sæbe med samme funktion.

Anvendelse 
Brun sæbe kan foruden almindelig rengøring anvendes til at fjerne maling med (bare lad det trække nogle timer med madfilm over).

Spejdere (og lignende) bruger det også tit til at smøre uden på gryder, inden de skal over et bål, da det gør rengøringen betydeligt nemmere bagefter.

Brun sæbe anvendes også sammen med sprit og vand som middel imod bladlus i økologisk plantebrug og i private haver.

Se også 
 Sæbe

Rengøringsmidler
Kemi
Brødrene Grimm

Brødrene Grimm var to tyske filologer og folkemindesamlere: Jacob  Ludwig Carl Grimm (født 4. januar1785, død 20. september 1863)  og Wilhelm Karl Grimm (født 24. februar 1786 i Hanau i Hessen, døde 16. december 1859 i Berlin).

Brødrene blev almindeligt kendt, da de udgav tyske folkeeventyr i samlingen Kinder- und Hausmärchen 1812-15. Værket udkom på dansk i 1821 med titlen Folkeeventyr.

Desuden har de samlet og udgivet et stort antal sagn, heltedigte, folklore og andre sproglige mindesmærker fra Tysklands og Danmarks fortid.

Faglitterære forfattere fra Tyskland
Filologer fra Tyskland
Folklorister
Par
Romantikken
Søskende